stanford-oval/wikipedia huggingface dataset:
גוזן (מחנות ריכוז)

ערך זה עוסק במערך מחנות ריכוז נאציים באוסטריה. אם התכוונתם לעיר המוזכרת במקרא, ראו .
| --- | --- |

 מידע כללי
 מדינה:  אוסטריה
 מחוז:  Langenstein 
 מחנות נלווים:  מאוטהאוזן
 תאריכים
 תאריך הקמה:  9 במרץ 1940
 תאריך שחרור:  5 במאי 1945
 אוכלוסייה
 מפקדי המחנה:  קארל חמיילבסקי
 צבא משחרר:   צבא ארצות הברית
 מספר אסירים בשיא:  67,677
 השתייכות האסירים:  לאומים שונים
 נתונים
 מספר הנספים:  31,535 במקום עצמו
 קואורדינטות:  48°15′26″N 14°27′48″E﻿ / ﻿48.25722222°N 14.46333333°E﻿ / 48.25722222; 14.46333333
 he
 
גוּזֶן (בגרמנית: Gusen) היה מערך של שלושה מחנות ריכוז, שתחילתו כשלוחה הראשונה של מחנה מאוטהאוזן באוסטריה.
היסטוריה

מחנה גוזן I הוקם כארבעה ק"מ וחצי ממערב למאוטהאוזן, בקרבת העיירה סט. גיאורגן על נהר גוזן (Sankt Georgen an der Gusen). גוזן התחיל לפעול ב-9 במרץ 1940 והחל מאפריל אנטון שטרייטוויזר היה מנהלו. בשנתיים הראשונות לקיומו התנהל בו רישום נפרד לאסיריו, ורק אחר כך אוחד מספור האסירים בגוזן עם מחנה מאוטהאוזן. ממאי 1940 ועד סוף אותה שנה הגיעו למחנה כ-5,000 אסירים פולנים והועסקו במחצבות ובבית-המלאכה לייצור לבנים שבמקום. עד סוף אותה שנה מתו 1,507 מהם ונרשמו בספר הנספים הנפרד של המחנה. נוסף להם הוצאו להורג בירייה כ-240 קצינים וסטודנטים פולנים, לפי רשימות שמיות בפקודת הגסטפו בפולין. מפקד המחנה היה האופטשטורמפיהרר ס"ס קארל חמיילבסקי. במחנה היו 30 צריפים ושני מבני אבן. תחילה היו שישה צריפי בית-חולים, ובחורף 1943–1944 צורפו אליהם עוד ארבעה צריפים. בשנת 1943 חוברו קווי מסילות ברזל מיוחדות למחצבות ולמפעלי חברות מסרשמיט ושטייר שפעלו במחנה, ובהם הועסקו אסירים רבים בייצור חלקי מטוסים ומכונות ירייה.
ב-9 במרץ 1944 הוקם בקרבת מקום עוד מחנה, גוזן II. היו בו כ-10,000 אסירים. בדצמבר 1944 הוקם מחנה קטן אחר, גוזן III, ובו 262 אסירים. בגוזן II הועסקו האסירים בחפירת מנהרות תת-קרקעיות לאולמות למפעלי חימוש. מנהרה אחת באורך שבעה ק"מ, ברוחב שמונה מטרים ובגובה 15 מטרים הושלמה, ובה התחילה חברת שטייר בייצור מיסבים כדוריים. שאר המנהרות לא הושלמו עד גמר המלחמה.
המחנות שוחררו ב-5 במאי 1945 על ידי צבא ארצות הברית.
תנאי החיים

תנאי החיים של האסירים במחנות גוזן היו קשים מאוד. קצב העבודה המהיר הושג על ידי סגל שהיה ברובו הגדול מורכב מפושעים פליליים, והם רצחו בלי הבחנה את האסירים המוחלשים. מאוקטובר 1941 ועד מאי 1942 בלבד נרשמו 2,151 שבויים סובייטים בספר המתים של המחנה, וזאת נוסף לנספים בני לאומים אחרים.
צריף 30 היה מקום מאסף של חולים שיש לרוצחם בזריקות פנול. בצריף 31 נרצחו אסירים מוחלשים בידי "זקן הצריף" (Blockälteste) (אנ') במהלומות מקל. מדי פעם נשלחו קבוצות אסירים למבצר הרטהיים, ושם נרצחו בתא הגזים שבמקום.
נתונים סטטיסטיים

בסך הכול נכלאו במחנות גוזן 67,677 אסירים, מהם נרשמו 31,535 ברשימות המתים. למספר הזה יש להוסיף לפי הערכה זהירה כ-2,500 מתים, בעיקר יהודים, שלא נרשמו בספרי המחנה, ועוד 2,630 שנשלחו ממחנות גוזן למבצר הרטהיים ושם נרצחו.
לקראת השחרור, מצבם של כ-2,000 אסירים היה ירוד מאוד, והם מתו סמוך לשחרור.
משפטו של המפקד

אחרי המלחמה הועמד מפקד מחנות גוזן עד 1942, קארל חמיילבסקי, למשפט בעיר אנסבך ונידון למאסר עולם.
ראו גם

מאוטהאוזן
הערות שוליים

↑  מונח המציין בעל תפקיד שכלול במושג קאפו.
↑  גוזן, באתר יד ושם - מרכז המידע אודות השואה
↑  בנימין אקשטיין, גוּזֶן, האנציקלופדיה של השואה ב', יד ושם וספרית פועלים, 1990, עמ' 248–249
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שטוטהוף |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
| --- | --- |
בקרת זהויות :  NLI: 987007307578105171  GND: 4234194-2  LCCN: no97029613  NKC: zmp2018977759  VIAF: 316750165   WorldCat (עם VIAF): 316750165 
מפקד מחנות גוזן עד 1942, קארל חמיילבסקי
גופות נספים בגוזן שאזרחים גרמנים אולצו לפנות לקבורה ראויה
דה הבילנד קנדה דאש 7

דה-הווילנד קנדה DHC-7, הידוע יותר בשם דאש 7, הוא מטוס בעל ארבעה מנועים מסוג טורבו פרופ אשר משמש לטיסות קצרות טווח והמסוגל להמריא ולנחות ממסלולים קצרים במיוחד (STOL). טס לראשונה בשנת 1975 ויוצר עד שנת 1988 כאשר חברת האם (דה-הווילנד קנדה) נקנתה על ידי בואינג ובהמשך נמכרה לבומברדיה אירוספייס. בומברדיה מכרה את זכויות הייצור והעיצוב ל"ויקינג אייר" בשנת 2006.
עיצוב ופיתוח

בשנות ה-60, חברת דה-הווילנד הייתה ידועה בעולם כחברה אשר מייצרת מטוסים המסוגלים להמריא ולנחות ממסלולים קצרים במיוחד. מטוס ה"דגל" שלהם היה הדאש 6, אך המטוס היה קטן ושירת בנתיבים משניים כאשר מטוסים אחרים שירתו בקווים העיקריים יותר בחברות התעופה המקומיות כמו הפוקר F27.
דה-הווילנד קנדה סברו כי בזכות הידע שלהם בייצור מטוסים המסוגלים להמריא ולנחות ממסלולים קצרים, יוכלו לייצר מטוס המסוגל להתחרות באופן ישיר בחברות האחרות ואף לעקוף אותן בגלל תכונה זו. היתרון הבולט שרצו ליצור הוא בכך שהמטוס יוכל לשרת בשדות תעופה קטנים יותר שמטוסים אחרים לא יוכלו לנחות בהם, במרכזי הערים ולכן חברות תעופה יעדיפו לרכוש את המטוס. הרעיון הראשוני היה לבנות מטוס המכיל 40 נוסעים ולטווחים של עד 400 ק"מ שיוכל להשתמש במסלולים של 600 מטר (2000 רגל).
לבסוף יוצר מטוס שהיה גדול יותר מהדאש 6 בעל ארבעה מנועים. צורתו הכללית נשארה זהה לדאש 6 עם תוספת של זנב גדול בצורת T, אשר נמצאה כעדיפה על מנת שההגה הגבוה לא יושפע מזרם האוויר החזק של המדחפים במהלך הטיסה. שינויים נוספים שבוצעו הם באף המטוס ובתא הטייס, בנוסף הוסיפו מערכת לדיחוס המטוס לצורך טיסה בגבהים גבוהים יותר מהדגם הקטן.
כני הנסע הראשיים מתקפלים לתוך גומחה מיוחדת בשני המנועים הפנימיים והקדמי באף המטוס.
היסטוריה

הפיתוח החל בשנת 1972 והאב טיפוס הראשון טס ב-27 במרץ 1975. טיסות הניסוי עברו בהצלחה ללא תקלות מיוחדות. מסירת המטוס הראשון בוצעה ב 3 בפברואר 1978 לחברת Rocky Mountain Airways. מאה מטוסים נמסרו ב-1984 עד שהייצור הוקפא לצורך פיתוח המטוס החדש "דאש 8". 13 מטוסים נוספים נמסרו בין השנים 1984–1988 ואז נפסק הייצור כשחברת בואינג רכשה את חברת דה-הווילנד.
סדרת דאש 7–100 המקורית הגיעה בשתי גרסאות: הנוסעים (102) והמעורב, נוסעים ומטען (103) שהותקן בו דלת רחבה יותר לצורך העמסת המטען. בהמשך יוצרה סדרת ה-110 שהתאימה לדרישות התעופה הבריטית הכוללות את ה-110 וה-111 ולבסוף את סדרת 150 הכוללת מכלי דלק גדולים יותר ותא נוסעים משופר.
תכונות הדאש 7 לא תרמו להצלחה המסחרית של המטוס. רב המטוסים שנרכשו על ידי חברות הופעלו בשדות תעופה ראשיים, שבהם תכונת ההמראה ונחיתה הקצרה לא באה לידי ביטוי. בנוסף משום שלדאש 7 היו ארבעה מנועים, פעולות האחזקה למטוס עלו פי שניים מהמטוסים הרגילים (בעלי שני מנועים).
שדות התעופה הקטנים שלשמם נוצר המטוס המשיכו להשתמש בדאש 6 הקטן יותר.
בנוסף להזמנות מחברות התעופה האזרחיות, דאש 7 הוזמן גם לשימושים צבאיים. 2 הראשונים הוזמנו לכוחות הביטחון הקנדיים שהיו צריכים מטוס המסוגל להוביל נוסעים ומטען בין הבסיסים שלהם באירופה, מטוסים אלה קיבלו את השם CF
.
צבא ארצות הברית מפעיל מספר מטוסי דאש 7 כמטוסי ביון ומעקב, האלה קיבלו את השם EO-5C (RC-7B לפני 2004)
 under the Airborne Reconnaissance Low program.
פיתוח מטוס בעל שני מנועים החל בשנת 1978, בדגם דאש 8. ייצור הדאש 7 הגיע לבסוף ל-113 יחידות, מהן ארבע התרסקו במהלך השנים.
המטוס בישראל

חברת ארקיע הפעילה בתחילת שנות השמונים ועד 2010, 13 מטוסים מסוג דאש 7 שהיו העיקריים בצי המטוסים שלה. הם שירתו את הקווים הפנימיים של החברה משדה דב לאילת ולחיפה. בנוסף הפעילה קווים מראש-פינה, קריית שמונה, יטבתה ובן-גוריון.
ראו גם

דאש 6
דאש 8
ראו גם > ניתן להשוות ל

ATR 72
Dornier 328
פוקר F27
פוקר 50
סאאב 2000
אנטונוב AN-24
הערות שוליים

↑  "de Havilland CC-132 Dash 7." Canada's Air Force, April 6, 2004. Retrieved: August 27, 2008.
↑  "Non-Standard DOD Aircraft Designations." designation-systems.net. Retrieved: October 18, 2009.
דאש 7 של חברת לונדון סיטי איירוויז מבצע גישה חדה בזמן שדאש 7 אחר מעמיס מטען בדרכו להולנד בשנת 1988
דאש 7 של צבא ארצות הברית
דאש 7 של חברת אייר גרינלנד מדגם 103 בעל דלת מטען רחבה
דגל התעופה האזרחית האוסטרלית

| --- | --- |

 יחס אורך/גובה:  1:2
 הונף לראשונה:  1935
 מוטיבים עיצוביים:  דגל כחול בהיר עליו מוטבעים צלב כחול כהה ממוסגר בלבן, הצלב הדרומי ובקנטון דגל הממלכה המאוחדת.
 דגלים היסטוריים   :   1935–1948
דגל האוויר האזרחי של אוסטרליה הוא הדגל אשר בשימוש רשות התעופה האזרחית של אוסטרליה.
עיצובו של הדגל מבוסס על עיצובו של דגל האוויר האזרחי של הממלכה המאוחדת, צלב לטיני כחול כהה ממוסגר בלבן על שדה כחול בהיר והיוניון ג'ק משובץ בקנטון. כאשר הדגל אומץ לראשונה בשנת 1935, הוא הושחת בכוכבים אשר משובצים בדגל אוסטרליה בצבע צהוב והצלב הדרומי נטוי בזווית של 45 מעלות (זאת אומרת שהכוכב הקטן שובץ בתוך אחד הזרועות של הצלב הכחול). בשנת 1948 שונה צבע הכוכבים ללבן.
על פי התכנון המקורי, נועד הדגל להיות מונף בשדות תעופה ועל מטוסים אזרחיים חונים. כאשר המנהג להניף דגלים על מטוסים חונים פסק, אומץ הדגל על ידי סוכנויות אוסטרליות כגון רשות התעופה האזרחית ובשימוש משרד התחבורה האוסטרלי.
דווניה

| --- | --- |
בניין עיריית דווניה
בניין עיריית דווניה
 מדינה:  בולגריה בולגריה
 מחוז:  וארנה
 ראש העיר:  אָטָנַאס קוּזֶב
 תאריך ייסוד:  27 באוגוסט 1969
 שטח:  83.621 קמ"ר
 גובה:  48 מטרים
 אוכלוסייה:  ‏
  ‑ בעיר:  8,952 (15 במרץ 2024)
 קואורדינטות:  43°13′N 27°34′E﻿ / ﻿43.217°N 27.567°E﻿ / 43.217; 27.567
 אזור זמן:  UTC +2
 http://www.devnia.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור דווניה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור דווניה(למפת מחוז וארנה רגילה) וארנה פרובאדיה דולני צ'יפליק דלגופול סובורובו דובריץ' הים השחור  בורגס שומןדווניה(למפת מחוז וארנה מוגדלת) וארנה פרובאדיה דולני צ'יפליק דלגופול סובורובו דובריץ' הים השחור  בורגס שומןדווניה  he tabBackground:;tabBorder:#aaa;defaultTab:0;
דווניה (בבולגרית: Девня) היא עיר בצפון מזרח בולגריה בשטח מחוז וארנה השוכנת 354 ק"מ צפונית מזרחית לבירה סופיה ו-25 ק"מ מערבית לבירת המחוז וארנה.
היסטוריה

ב-106 הוקמה בסמיכות למיקום העיר המודרנית מצודה רומית בשם מרטיאנופוליס על ידי הקיסר הרומי טראיאנוס ונקראה על שם אחותו של הקיסר. במהלך המאה ה-5 הוחרבה המצודה. במהלך המאה ה-9 הקים אומורטאג חאן האימפריה הבולגרית הראשונה מצודת דרכים במקום. במהלך המאה ה-14 נכבש האזור על ידי האימפריה העות'מאנית ובתעודות עות'מאניות מהמאה ה-17 מצוי תיעוד ל-3 כפרים באזור: דווניה, כפר הנהר דווניה ופובליאנובו.
ב-1652 ציין נוסע עות'מאני בשם אווליה צ'לבי שבמקום יש 40 עד 50 טחנות רוח המשמשות מרכז טחינה אזורי של תבואה, גם לחקלאים מאזור דוברוג'ה. במהלך המלחמה העות'מאנית-רוסית (1828–1829) נהרסו מרבית הטחנות באזור. החל מראשית המאה ה-19, עידן התחייה הלאומית הבולגרית החלו לגלות עניין בממצאים הארכאולוגיים שבמקום ונערכו מספר חפירות שקשרו את השרידים לעיר העתיקה מרטיאנופוליס. לאחר המלחמה העות'מאנית-רוסית (1877–1878) עבר האזור מתוקף סיכומי קונגרס ברלין לחזקת נסיכות בולגריה. ב-27 באוגוסט 1969 החליטה הממשלה הבולגרית לאחד את שלושת הכפרים לעיר אחת שכונתה דווניה.
כלכלה

באזור העיר קיימים מפעלים לעיבוד סוכר, יצור דשנים, כימיקלים וחומרי בניין. העיר ממוקמת בסמיכות לעורקי התחבורה מספר 7 ו-8, של נתיבי התעבורה הפאן-אירופיים. חלק נכבד מתעסוקת העיר נסמכת על קומפלקס הנמלים בעיר וארנה.
גאוגרפיה

דווניה ממוקמת בעמק ובסמוך אליו עובר תוואי הנהר דווניה. בעיר שורר אקלים ממוזג והטמפרטורה השנתית הממוצעת היא 11oc. דווניה נודעת במעיינות הרבים הנובעים בסביבתה ומשמשים כמקור מי שתייה והשקייה חקלאית. הקרקע פורייה ועשירה ברקבובית.
הערות שוליים

↑  "תקציר ההיסטוריה של דווניה", באתר הרשות המקומית דווניה (בבולגרית).
| --- | --- |
בקרת זהויות :  NLI: 987007564294705171  GND: 7606883-3  VIAF: 126673491   WorldCat (עם VIAF): 126673491
דארן קוליסון

| --- | --- |

קוליסון בשנת 2013
 לידה:  23 באוגוסט 1987 (בן 37) ראנצ'ו קוקמונגה שבקליפורניה, ארצות הברית
 עמדה:  רכז
 גובה:  1.83 מטר
 מכללה:  UCLA
 דראפט:  בחירה מספר 21, 2009 ניו אורלינס הורנטס
 קבוצות כשחקן
 2009–2010   2010–2012   2012–2013   2013–2014   2014–2017   2017–2019   2021–:  ניו אורלינס הורנטס   אינדיאנה פייסרס   דאלאס מאבריקס   לוס אנג'לס קליפרס   סקרמנטו קינגס   אינדיאנה פייסרס   לוס אנג'לס לייקרס
 הישגים כשחקן
 חמישיית הרוקיז של העונה (2010)
דארן מייקל קוליסון (באנגלית: Darren Michael Collison; נולד ב-23 באוגוסט 1987) הוא כדורסלן אמריקאי המשחק בעמדת הרכז בקבוצת לוס אנג'לס לייקרס מליגת ה-NBA.
קריירת מכללות

בעונת 2006/2007 הוליך קוליסון את ליגת המכללות בה הוא שיחק בממוצע חטיפות, כאשר חטף בממוצע 2.2 כדורים במשחק. בשנתו השלישית במכללת UCLA רשם קליסון את משחקו ה-142 במדי המכללה, ובכך השווה את שיא ההופעות במדיה. ב-4 עונותיו בקבוצה רשם ממוצעים של 11.5 נקודות 4.1 אסיסטים ו-1.6 חטיפות למשחק.
קריירת ה-NBA > ניו אורלינס הורנטס

קוליסון נבחר במקום ה-21 בדראפט ה-NBA של שנת 2009 על ידי קבוצת ניו אורלינס הורנטס. בשל הפציעות החוזרות אשר השביתו את כריס פול בחלקים נרחבים של העונה, הפך קוליסון לשחקן חמישייה ראשונה כבר בעונת הרוקי. ב-30 בינואר 2010 קבע קוליסון את שיא המועדון באסיסטים של שחקן העונה הראשונה כאשר מסר 18 אסיסטים במשחק, ואף הוסיף 17 נקודות. רק חמישה שבועות לאחר מכן, שבר קוליסון את שיאו זה כאשר מסר 20 אסיסטים במשחק אחד, והוסיף 16 נקודות במשחק נגד גולדן סטייט ווריורס. ב-16 בפברואר 2010, רשם קוליסון את הטריפל דאבל הראשון (והיחיד) בקריירה שלו, כאשר קלע 18 נקודות, אסף 13 ריבאונדים והוסיף 12 אסיסטים נגד אינדיאנה פייסרס ובסיום העונה נבחר לחמישיית הרוקיז.
קריירת ה-NBA > אינדיאנה פייסרס

באוגוסט 2010 עבר קוליסון בעסקת חליפין ביחד עם ג'יימס פוזי לאינדיאנה פייסרס. באינדיאנה הפך קוליסון לשחקן חמישייה, ופתח ב-79 משחקים במהלך העונה הסדירה. הוא העמיד ממוצעים של 13.2 נקודות ו-5.1 אסיסטים למשחק, ועזר לקבוצתו להעפיל אל משחקי הפלייאוף בהם הודחה אינדיאנה כבר בסיבוב הראשון מול שיקגו בולס בחמישה משחקים.
קריירת ה-NBA > דאלאס מאבריקס

לאחר עונה נוספת במדי אינדיאנה עבר קוליסון בטרייד לצידו של דנטיי ג'ונס אל דאלאס מאבריקס תמורת איאן מהינמי.
קריירת ה-NBA > לוס אנג'לס קליפרס

לאחר עונה במדי המאבריקס, חתם קוליסון על חוזה בלוס אנג'לס קליפרס תמורת 1.9 דולר לעונה. קוליסון שימש בקליפרס כמחליפו של כריס פול ועלה בחמישייה הפותחת במשחקים מהם פול נעדר בשל פציעות. במשחק הרביעי של הסיבוב השני בפלייאוף מול אוקלהומה סיטי ת'אנדר, קלע קוליסון 18 נקודות, מהן 12 ברבע האחרון, והיה גורם מכריע בחזרתה של הקבוצה מפיגור של 22 נקודות לניצחון 99–101 שהשווה את הסדרה.
קריירת ה-NBA > סקרמנטו קינגס

לקראת העונה הבאה, עונת 2014/2015, חתם קוליסון בסקרמנטו קינגס תמורת 16 מיליון דולר לשלוש שנים.
קריירת ה-NBA > החזרה לאינדיאנה

לאחר שלוש עונות בסקרמנטו חזר לאינדיאנה פייסרס, כשחתם בקבוצה על חזה לשתי עונות.
ב-29 ביוני 2019 הודיע במפתיע על פרישה ממשחק, על מנת לעסוק בפעילות מיסיונרית כחלק מארגון עדי יהוה בו הוא חבר.
קריירת ה-NBA > לוס אנג'לס לייקרס

ב-24 בדצמבר 2021, חזר קוליסון מפרישה על מנת לחתום על חוזה בן עשרה ימים עם לוס אנג'לס לייקרס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | ניו אורלינס | 76 | 37 | 27.8 | 0.477 | 0.400 | 0.851 | 2.5 | 5.7 | 1.0 | 0.0 | 12.4 |
| 2010/2011 | אינדיאנה | 79 | 79 | 29.9 | 0.457 | 0.331 | 0.871 | 2.8 | 5.1 | 1.1 | 0.2 | 13.2 |
| 2011/2012 | אינדיאנה | 60 | 56 | 31.3 | 0.440 | 0.362 | 0.830 | 3.1 | 4.8 | 0.8 | 0.2 | 10.3 |
| 2012/2013 | דאלאס | 81 | 47 | 29.3 | 0.471 | 0.353 | 0.880 | 2.7 | 5.1 | 1.2 | 0.1 | 12.0 |
| 2013/2014 | קליפרס | 80 | 35 | 25.9 | 0.467 | 0.376 | 0.857 | 2.4 | 3.7 | 1.2 | 0.2 | 11.4 |
| 2014/2015 | סקרמנטו | 45 | 45 | 34.8 | 0.473 | 0.373 | 0.788 | 3.2 | 5.6 | 1.5 | 0.3 | 16.1 |
| 2015/2016 | סקרמנטו | 74 | 15 | 30.0 | 0.486 | 0.401 | 0.858 | 2.3 | 4.3 | 1.0 | 0.1 | 14.0 |
| 2016/2017 | סקרמנטו | 68 | 64 | 30.3 | 0.476 | 0.417 | 0.860 | 2.2 | 4.6 | 1.0 | 0.1 | 13.2 |
| 2017/2018 | אינדיאנה | 69 | 64 | 29.2 | 0.495 | 0.468 | 0.882 | 2.6 | 5.3 | 1.3 | 0.2 | 12.4 |
| 2018/2019 | אינדיאנה | 76 | 76 | 28.2 | 0.467 | 0.407 | 0.832 | 3.1 | 6.0 | 1.4 | 0.1 | 11.2 |
| קריירה |  | 708 | 518 | 29.4 | 0.471 | 0.394 | 0.853 | 2.7 | 5.0 | 1.2 | 0.1 | 12.5 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | אינדיאנה | 5 | 7 | 29.2 | 0.391 | 0.667 | 0.636 | 2.6 | 4.0 | 1.0 | 0.4 | 9.4 |
| 2012 | אינדיאנה | 11 | 0 | 18.6 | 0.514 | 0.364 | 0.870 | 1.3 | 3.0 | 1.3 | 0.0 | 8.7 |
| 2014 | קליפרס | 13 | 0 | 19.2 | 0.389 | 0.083 | 0.867 | 2.1 | 2.4 | 0.5 | 0.1 | 8.5 |
| 2018 | אינדיאנה | 7 | 7 | 30.6 | 0.456 | 0.348 | 0.750 | 3.0 | 4.7 | 1.0 | 0.0 | 11.3 |
| 2019 | אינדיאנה | 4 | 4 | 29.3 | 0.422 | 0.364 | 1.000 | 3.0 | 4.0 | 0.5 | 0.0 | 12.0 |
| קריירה |  | 40 | 16 | 23.3 | 0.436 | 0.333 | 0.835 | 2.2 | 3.3 | 0.9 | 0.1 | 9.5 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  ביוגרפיה באתר האוניברסיטה
↑  Clippers sign Darren Collison for two-year, $1.9 million deal
↑  הקליפרס חזרו והשוו ל-2:2, קאמבק גדול לאינדיאנה, באתר וואלה, 12 במאי 2014
↑  "Kings Sign Darren Collison". NBA.com. Turner Sports Interactive, Inc. 12 ביולי 2014. נבדק ב-12 ביולי 2014. {{cite web}}:  (עזרה)
↑  "Pacers Sign Collison". NBA.com. 7 ביולי 2017. נבדק ב-7 ביולי 2017. {{cite web}}:  (עזרה)
↑  Darren Collison: ‘I have decided to retire from the NBA’, The Undefeated, ‏2019-06-29 (באנגלית)
דונלד פלזנס

| --- | --- |

דונלד פלזנס
 לידה:  5 באוקטובר 1919 וורקסופ, נוטינגהמשייר, אנגליה
 פטירה:  2 בפברואר 1995 (בגיל 75) מחוז האלפים הימיים, צרפת
 שם לידה:  Donald Henry Pleasence 
 סוגה מועדפת:  מערבון 
 מדינה:  הממלכה המאוחדת 
 תקופת הפעילות:  1939–1995 (כ־56 שנים)
 מקום לימודים:  Ecclesfield School 
 בן או בת זוג:  Miriam Raymond (1941–1958)  Meira Shore (1970–1988)  Josephine Crombie (1959–1970)  Linda J. Kentwood (1988–1995) 
 צאצאים:  אנג'לה פלזנס 
 פרסים והוקרה:  קצין במסדר האימפריה הבריטית 
 פרופיל ב-IMDb
 
דונלד פלזנס (באנגלית: Donald Pleasence‏; 5 באוקטובר 1919 - 2 בפברואר 1995) היה שחקן קולנוע בריטי. לזכותו נרשמו יותר ממאתיים הופעות בסרטי קולנוע, טלוויזיה ותיאטרון.
ביוגרפיה

פלזנס נולד בוורקסופ, נוטינגהאמשייר שבאנגליה לאליס ותומאס סטאנלי פלזנס. קריירת המשחק של פלזנס החלה בשנת 1939 בהפקה של "אנקת גבהים", אולם הופסקה בעקבות מלחמת העולם השנייה. בתקופת המלחמה שירת בחיל האוויר הבריטי והיה שבוי במשך שנה במחנה שבויים גרמני. פלזנס "שב" לתפקיד שנים מאוחר יותר, כאשר גילם את דמות הזייפן במחנה השבויים בסרט הבריחה הגדולה. ב-1959 הופיע בסרט הבט אחורה בזעם לפי המחזה של ג'ון אוסבורן.
פלזנס שב לשחק אחרי המלחמה, ראשו הקרח וקולו השקט אך רב העוצמה תרמו לליהוק החוזר שלו בשפע תפקידים של נבלים. המוכר בתפקיד הנבלים ששיחק בהם הוא תפקיד ארנסט סטאברו בלופלד בסרט "אתה חי רק פעמיים" (1967) מסדרת ג'יימס בונד, הופעה ששימשה השראה עיקרית לדמותו של ד"ר רשע בסרט "אוסטין פאוורס" בכיכובו של מייק מאיירס. הופעה בולטת נוספת של פלזנס הייתה בסרט "ללא מוצא" של רומן פולנסקי (1965) וב-1976 בתפקיד הימלר בסרט "הנשר נחת". ב-1978, פלזנס הופיע בסרט הראשון בסדרת סרטי האימה "ליל המסכות" בתפקיד ד"ר סם לומיס - תפקיד אותו שב לגלם בחמשת ההמשכים הבאים. הופיע גם בסרט במערב אין כל חדש. ב-1984 הופיע בסרט "השגריר" שצולם בישראל. בשנת 1985 שיחק בסרט האימה האיטלקי "Phenomena" של הבמאי דאריו ארג'נטו, בו גם שיחקה ג'ניפר קונלי כילדה. ב-1991 שיחק בסרטו של וודי אלן, צללים וערפל.
חיים אישיים

פלזנס נישא ארבע פעמים ונולדו לו חמש בנות, ששלוש מהן הפכו לשחקניות. בתו מאשתו הראשונה מרים ריימונד היא השחקנית אנג'לה פלזנס.
חיים אישיים > מותו

פלזנס מת בשנת 1995 בצרפת בעקבות סיבוכים אחרי השתלת מסתם בלב. בן 75 היה במותו.
דייוויד גרינווד

| --- | --- |
 לידה:  27 במאי 1957 (בן 67) לינווד, קליפורניה, ארצות הברית
 עמדה:  פאוור פורוורד
 גובה:  2.06 מטרים
 מספר:  10, 22, 33, 34
 מכללה:  UCLA
 דראפט:  בחירה שנייה, 1979 שיקגו בולס
 קבוצות כשחקן
 1977–1985 1985–1989 1989 1989–1990 1990–1991:  שיקגו בולס סן אנטוניו ספרס דנוור נאגטס דטרויט פיסטונס סן אנטוניו ספרס
 הישגים כשחקן
 זכייה באליפות ה-NBA‏ (1990) חמישיית הרוקיז של העונה ב-NBA‏ (1980)
דייוויד מרפי-קסים גרינווד (באנגלית: David Murphy-Kasim Greenwood; נולד ב-27 במאי 1957) הוא כדורסלן עבר אמריקאי, אשר שיחק בליגת ה-NBA בין השנים 1977–1991. בעונת 1989/1990 זכה באליפות ה-NBA כשחקן דטרויט פיסטונס, ולאורך 12 עונותיו בליגה העמיד ממוצעים כוללים של 10.2 נקודות, 7.9 ריבאונדים ו-2.0 אסיסטים למשחק.
קריירת מכללות

גרינווד נולד בעיר לינווד שבקליפורניה, וגדל בלוס אנג'לס הסמוכה. בשנת 1975 החל ללמוד באוניברסיטת קליפורניה בלוס אנג'לס ולשחק בקבוצת הכדורסל שלה – "UCLA Bruins" – אותה עזב באותו הקיץ המאמן ג'ון וודן. בעונתו הראשונה בקבוצה שיתף פעולה עם שמונה שחקני NBA לעתיד, בהם מארקס ג'ונסון, והעפיל עמם לפיינל פור טורניר אליפות המכללות. במשחק חצי גמר הטורניר הפסידה UCLA מול אוניברסיטת אינדיאנה, אשר המשיכה לזכייה באליפות. בעונתו האחרונה בליגת המכללות, 1978/1979, הוליך את קלעי קבוצתו עם ממוצע של 19.9 נקודות למשחק, והוביל אותה לשלב רבע גמר טורניר המכללות (Elite Eight), לצדם של קיקי ואנדוויי וג'מאל וילקס. במשחק רבע הגמר עצמו הפסידה UCLA מול אוניברסיטת דה פול, בה שיחק מארק אגוויר, על אף משחק מצוין של גרינווד אשר קלע 37 נקודות ואסף 10 ריבאונדים. בסיום אותה עונה נבחר בפעם השנייה ברציפות לחמישיית העונה של ליגת המכללות (First-team All-American), לצדם של מג'יק ג'ונסון, לארי בירד, סידני מונקריף ומייק ג'מינסקי.
קריירת משחק מקצועית

בדראפט ה-NBA‏ 1979 נבחר גרינווד על ידי שיקגו בולס בבחירה השנייה, אחרי מג'יק ג'ונסון שנבחר ראשון. בעונת הרוקי שלו הצטיין עם ממוצע של 16.3 נקודות למשחק, אשר בדיעבד היה שיא הקריירה שלו לעונה. ב-5 העונות הבאות המשיך להציג יכולת טובה, כשקלע 11.8 נקודות והוריד 9.0 ריבאונדים בממוצע למשחק עבור שיקגו, בה בלטו לצדו השחקנים רג'י ת'יאוס, ארטיס גילמור, אורלנדו וולרידג' וקווינטין דיילי. בעונתו האחרונה עם הבולס, 1984/1985, שיתף פעולה עם הרוקי מייקל ג'ורדן.
לקראת עונת 1985/1986 הועבר בטרייד לסן אנטוניו ספרס, בתמורה לג'ורג' גרווין. ב-3 וחצי עונותיו בסן אנטוניו פתח במרבית משחקי קבוצתו, ותרם 8.1 נקודות ו-7.1 ריבאונדים בממוצע למשחק.
בינואר 1989 הועבר עם דרווין קוק בטרייד לדנוור נאגטס, בתמורה לקלווין נאט וג'יי וינסנט.
בעונת 1989/1990 שיחק עבור דטרויט פיסטונס, וזכה עמה באליפות ה-NBA לאחר שגברה על פורטלנד טרייל בלייזרס (4–1) בסדרת הגמר. גרינווד עצמו שותף בחמישה בלבד מתוך 20 משחקי הפיסטונס בפלייאוף, ותרם 5 נקודות בסך הכול.
לקראת עונת 1990/1991 חתם על חוזה בסן אנטוניו ספרס, ובסיום אותה עונה פרש ממשחק, בגיל 33.
הערות שוליים

↑  סטטיסטיקות הקריירה של גרינווד ב-NBA, באתר basketball-reference.com
↑  סטטיסטיקות המכללות של גרינווד, באתר sports-reference.com
↑  סטטיסטיקות המשחק בין UCLA לדה פול, באתר sports-reference.com
↑  חמישיות העונה של ליגת המכללות בין 1970–1979, באתר sports-reference.com
↑  רשימת הנבחרים בדראפט 1979, באתר basketball-reference.com
↑  גרינווד נשלח בטרייד לסן אנטוניו, באתר הניו יורק טיימס, 25 באוקטובר 1985
↑  גרינווד וקוק נשלחים בטרייד לדנוור, באתר לוס אנג'לס טיימס, 27 בינואר 1989
דייוויד גנדי

| --- | --- |

 לידה:  19 בפברואר 1980 (בן 44) בילריקי, הממלכה המאוחדת 
 מדינה:  הממלכה המאוחדת 
 השכלה:  אוניברסיטת גלוסטרשייר  The Billericay School 
 מעסיק:  הממלכה המאוחדת 
 
דייוויד גנדי (באנגלית: David Gandy; נולד ב-19 בפברואר 1980) הוא דוגמן אנגלי.